كثير من الناس ما حب هالمطعم لأني اعتقد انهم ما طلبوا الوجبة الصح ..  
  
 ماراح افتي في الستيكات او بعض وجباتهم .. باذكر لكم الوجبات اللي جربت في فروع الشرقية 
  
 انا من عشاق البرجر الطازج واللذيذ .. عندهم انواع مختلفة من البرجر الحلو فيه الكاو بوي والاي ون والكلاسيك .. واشوف ان اغلب البرجر اللي عندهم جودته عاليه و يشبع و سعره معقول ( يعني نتكلم عن 35 ريال لبرجر وبطاطس وبيبسي لشخص ) طبعا هو معقول مقارنة بالمطاعم الأخرى من ناحية الجودة والخدمة و حجم الوجبة .. 
  
 إذا كنت من عشاق البرجر, اعتقد انه راح يعجبك .. وبالنسبة لي افضل من تشيليز 
  
 أما بقية الوجبات,  
  
 جربت عندهم الفاهيتا دجاج .. هذي محد يطلبها إلا إذا راح هناك اول مرة ومايبي لحم .. عادية بس في مطاعم تقدم افضل 
  
 جربت عندهم الأضلاع, ... ما انصح فيها , لغوصة و قلق على ولاشي 
  
 جربت عندهم سلطة السيزر دجاج, حلوة بس نفس الطعم تحصلها في مطاعم ثانية .. يعني ما راح يفرق معاك 
  
 ما جربت عندهم الستيكات, لأني ما احبها من الأصل ولا اعتقد ان الستيك هو مجالهم 
  
 جربت مقبلاتهم .. حلوة و متنوعة بس سعرها مرتفع مقارنة بالمطاعم الثانية 
  
 جربت اكثر من نوع للحلويات .. احسن حلا اعجبني هو فطيرة تفاح مع ايس كريم .. وبالدرجة الثانية شوكليت ميلت داون 
  
 جربت عصيراتهم, المارجريتا وغيرها ... ما عجبني فيهم احد .. يعني اذا انت جاي المطعم تبي عصير بارد وبس روح جرب عندهم قائمة طويلة عريضة بهالعصائر  
  
 بالنهاية :: لا تروح للمطعم وانت ماتعرف وش احسن وجبة انت تحب تاكلها ! .. ولا تطلب الا الطبق الرئيسي, يعني اذا انت جاي عشان المقبلات اطلبها وبس .. اذا جاي عشان البرجر اطلبها لوحدها وبس ... 
  
 وانا انصح فيه لهواة البرجر .. اما غيرهم , مافيه شي مميز لازم تجربونه